﻿ Badanotis :: ICV-EUiA-EP proposa un pla d’Ocupació i Igualtat per evitar el risc d’exclusió social de les dones
ICV-EUiA-EP proposa un pla d’Ocupació i Igualtat per evitar el risc d’exclusió social de les dones
Redacción - 18/05/2015 23:36
La segona integrant de la candidatura ha assenyalat les conseqüències de les polítiques d'ocupació que reverteixen en les dones, "un dels col·lectius més vulnerants a les darreres reformes", segons la candidata. Gallardo ha alertat que les dones són les persones més perjudicades pel tipus de feines que realitzen, que comporten "menys cotització a la Seguretat Social i unes pensions més baixes", a més de la "impossibilitat de conciliar, amb contractes precaris, la vida laboral i la vida familiar". La número dos d'ICV-EUiA-EP, ha apostat per revertir aquesta situació de la mà d'un pla d'Ocupació i Igualtat acompanyat per la voluntat dels Ajuntaments d'atendre a les dones que necessitin assistència social i de dissenyar plans de formació específics pel col·lectiu.
L'acte ha comptat amb la intervenció de l'eurodiputada d'Izquierda Unida (IU) Paloma López, qui ha denunciat les polítiques laborals en l'àmbit europeu i estatal, que en la seva opinió "empitjoren les condicions dels treballadors i les treballadores". Segons López, les polítiques de gènere tenen una forta vinculació amb les polítiques econòmiques, ien aquest sentit ha posat de manifest la necessitat de "reduir les desigualtats en matèria econòmica, ja que són aquestes decisions les que determinen la incorporació de la dona al mercat laboral". En aquest sentit, l'eurodiputada ha reivindicat l'aturada de les retallades en els serveis públics com la sanitat, ja que "es retalla en un sector que respecta l'elevada presència de dones" i provoca que siguin les dones treballadores les encarregades d'atendre, per exemple, la gent gran, "deixant el seu lloc de treball per a dedicar-se a la llar". López ha cridat a revertir la situació "des de les urnes" a través del vot a ICV-EUiA-EP a Badalona.
Durant l'acte, el candidat d'ICV-EUiA-EP a l'Alcaldia de Badalona Àlex Mañas s'ha expressat en el mateix sentit, reivindicant la necessitat de "tenir cura de la perspectiva de gènere en totes les decisions que es prenen en l'àmbit municipal". Així, ha reivindicat que el programa eco-socialista és l'únic de tots els que es presenten a Badalona que inclou mesures urbanístiques per la igualtat i ha denunciat que l'actual govern de la ciutat "no té en compte que el col·lectiu de les dones és el major usuari de l'espai públic".
L'acte, que ha conduït la coordinadora d'ICV Badalona i segona integrant a la llista Aïda Llauradó, ha conclòs amb les intervencions de diversos veïns i veïnes. Entre ells, ha intervingut la membre de la Secció Sindical de Comissions Obreres (CCOO) de l'Hospital de Can Ruti, qui ha posat en relleu les afectacions directes que pateixen la quantitat de dones empleades a la Sanitat Pública de la ciutat arran de les retallades.